ProTruck A/S ansætter ny pladsmand og chauffør: ProTruck A/S Hyster Gaffeltruck
ProTruck A/S ansætter ny pladsmand og chauffør
For at imødekomme et stigende aktivitetsniveau med deraf følgende større mængder af maskiner og varer ind og ud af virksomheden, styrker den danske Hyster importør, ProTruck A/S, pr. 1. juni 2016 sin interne organisation med ansættelsen af Per Mortensen som ny pladsmand og salgschauffør.
Per bor i Odder, er 54 år og har i mange år drevet selvstændig vognmandsvirksomhed i Odder. Han kommer senest fra en job i entreprenør branchen.
Ansættelsen af Per indgår i en mindre rokade i organisationen og markerer en naturlig udvidelse og styrkelse af ProTruck’s interne organisation.
I takt med at virksomheden vokser og udvider sine aktiviteter – blandt andet med opførelsen af det nye showroom og lager på 4600 etagemeter, er det af afgørende betydning, at de interne procedurer omkring vare-flow, kvalitetskontrol af varemodtagelse og struktur følger med. Derfor har vi brug for ekstra hænder til de mange opgaver.
Per bliver sideløbende med pladsopgaverne også chauffør på én af ProTruck’s lastbiler og vil således støtte vores to fuldtidsansatte chauffører efter behov - primært med leveringer til kunder i Danmark.
ProTruck ønsker Per velkommen på holdet.